เดือนนี้ประจำเดือนมาน้อยมากและวันแรกเป็นสีแดงเข้มวันต่อมาเป็นสีน้ำตาลมีกลิ่นค่อยข้างแปลกค่ะ ประจำเดือนมาวันที่24/3วันนี้วันที่26/3ก็หมดแล้วซึ่งปกติจะมาประมาณ5-6วันค่ะ ก่อนหน้านี้กินยาคุมฉุกเฉินไปวันที่9/3 เป็นการกินครั้งที่สอง ครั้งแรกเดือนธันวาปี60 และเริ่มกินยาคุมแบบรายเดือนวันที่24ด้วยค่ะ อยากจะทราบว่ามันผิดปกติไหมคะ หรือเป็นเพราะผลค้างเคียงจากยาคุมฉุกเฉิน (มีอาการคัดหน้าอกหลังอาทิตย์แรกที่กินยาคุมฉุกเฉิน)
สวัสดีค่ะ ภายหลังจากการรับประทานยาคุมกำเนิดฉุกเฉิน (Emergency contraception)ยาคุมฉุกเฉินเพื่อหลังผลประสิทธิภาพในการป้องกันการตั้งครรภ์ที่ไม่พึงประสงค์พบว่า ฮอร์โมนที่บรรจุในยาคุมฉุกเฉิน คือโปรเจสเตอโรน ที่ถือว่ามีปริมาณที่สูงกว่ายาคุมกำเนิดโดยทั่วไปมาก เป็นเหมือนการรับประทานยาคุมกำเนิดทั่วไปในครั้งเดียว 4-5 เม็ด ซึ่งฮอร์โมนที่ต้องมีระดับสูง จะพยายามยับยั้งการตกไข่ และทำให้เยื่อบุโพรงมดลูกไม่เหมาะสมแก่การฝังตัว เป็นการป้องกันการตั้งครรภ์ ในภาวะฉุกเฉินเช่นนี้ค่ะนอกจากการหวังผลเพื่อป้องกันการตั้งครรภ์ ยาคุมฉุกเฉินยังส่งผลกระทบต่อระบบฮอร์โมนในการควบคุมรอบเดือน ที่อาจทำให้ประจำเดือนไม่มา รอบเดือนคลาดเคลื่อน หรือ มีเลือดออกกระปริบกระปรอยได้ ส่วนร่างกายเเต่ละคนจะตอบสนองอย่างไรต่อฮอร์โมนแล้วเเต่บุคคลค่ะดังนั้น ถ้ารับประทานทั้ง ยาคุมฉุกเฉินมาก่อนหน้า การที่มีเลือดออก จะต้องดูก่อนค่ะว่าใช่เลือดประจำเดือนหรือไม่ หรือเป็นเลือดที่ออกจากยาคุมฉุกเฉิน เนื่องจากการกลับมามีประจำเดือน ถึงจะบอกได้ว่า ไม่น่ามีการตั้งครรภ์เกิดขึ้นค่ะ โดยที่ควรจะมีลักษณะเลือดที่ออกเหมือนประจำเดือนทุกๆรอบ เเละจำนวนวันเท่าเดิม จึงจะมั่นใจได้ว่าไม่น่ามีการตั้งครรภ์เกิดขึ้นค่ะเพราะฉะนั้น อาจต้องระวังว่า เลือดที่ออกวันที่ 24-26 ถ้าไม่ใช่ประจำเดือนจริง เเล้วเป็นเลือดที่ออกจากฮอร์โมน อาจต้องระวัง เพระาถือว่ายังอาจมีการตั้งครรภ์ได้อยู่แนะนำว่า อาจต้องตรวจปัสสาวะเพื่อดูการตั้งครรภ์ด้วย ในอีก 4-6 สัปดาห์หลังจากที่มีเพศสัมพันธ์ เพื่อเป็นการยืนยันว่าไม่น่ามีการตั้งครรภ์ เพราะอาการคัดหน้าอก สามารถเกิดจากฮอร์โมนในยาคุมฉุกเฉิน หรือยาคุมธรรมดาก็ได้ค่ะ หรือเกิดจากการตั้งครรภ์ก็ได้เช่นกัน